Sama u tami
<s>Wait Until Dark (), na prostoru bivše Jugoslavije poznatiji pod naslovom Sama u tami, je američki triler film snimljen 1967. u režiji Terencea Younga, koji se često navodi kao jedno od najuspješnijih ostvarenja žanra.</s>

<s>Predstavlja adaptaciju istoimenog komada Fredericka Knotta.</s><s>Protagonistica, čiji lik tumači Audrey Hepburn, je Susy Hendrix, domaćica koja je nedavno oslijepila te koja se pokušava prilagoditi novim okolnostima.</s><s>Radnja prikazuje kako postaje metom trojice beskrupuloznih kriminalaca koji se nastoje dočepati lutke napunjene heroinom, a koju je njen muž (čiji lik tumači Efrem Zimbalist Jr.) slučajno prokrijumčario iz Kanade.</s>

<s>Film je producirao Mel Ferrer, tadašnji suprug Audrey Hepburn, velikim dijelom motiviran (na kraju neuspješnim) pokušajem da spasi brak.</s><s>Hepburn i Young su se, pak, bili upoznali dvije decenije ranije u Drugom svjetskom ratu, kada je Hepburn kao dobrovoljna bolničarka njegovala britanske vojnike ranjene u operaciji Market Garden.</s><s>Film se isticao izuzetno vještim građenjem postepene napetosti, koje je kulminiralo završnom scenom obračuna u Susynom stanu, koja je svojim intenzitetom neke od kritičara potakla da film smjeste u žanr horora.</s><s>Wait Until Dark je postigao veliki komercijalni uspjeh, a Hepburn za svoj nastup bila nominirana za Oscar za najbolju glumicu.</s><s>Usprkos tog trijumfa, Hepburn se nakon njega odlučila povući sa filma kako bi se posvetila porodici (te na ekran vratila tek nepunu deceniju kasnije sa filmom Robin and Marian).</s><s>Alanu Arkinu, koji tumači lik lukavog i sociopatskog vođu bande, je nastup u Wait Until Dark bila jedna od najimpresivnijih, a po mišljenju mnogih i najboljih, uloga karijere; sa druge strane, kasnije je tvrdio da je upravo zbog nje godinama imao problema, jer nitko nije htio angažirati glumca koji je na ekranu zlostavljao Hepburn, tadašnju ljubimicu američke publike.</s>

<s>Uloge 
 Audrey Hepburn ...</s><s>Susy Hendrix
 Alan Arkin ...</s><s>Roat, Harry Roat,Jr. i Harry Roat,Sr.</s><s>Richard Crenna ...</s><s>Mike Talman
 Efrem Zimbalist Jr. ...</s><s>Sam Hendrix
 Jack Weston ...</s><s>Carlino
 Samantha Jones ...</s><s>Lisa
 Julie Herrod ...</s><s>Gloria</s>

<s>Izvori</s>

<s>Vanjske veze 
 
 
 , including an article with a plot summary and behind-the-scene details</s>

<s>Američki filmovi
Triler filmovi
Psihološki trileri
Authority control 2</s>

